
1. sz. melléklet
EGYÜTTMŰKÖDÉSI MEGÁLLAPODÁS
mely létrejött 
egyrészt:
Bátaapáti Község Önkormányzata (székhely: 7164 Bátaapáti, Petőfi utca 4., adószám: 15417471-2-17, képviseli: Koroknai Ernő Róbert polgármester)
másrészt:
Mórágy Község Önkormányzata (székhely: 7165 Mórágy, Alkotmány utca 3., adószám: 15417512-2-17, képviseli: Glöckner Henrik polgármester)
(a továbbiakban együttesen: felek) között alulírott napon és helyen az alábbiak szerint:
AZ EGYÜTTMŰKÖDÉSI MEGÁLLAPODÁS CÉLJA

Az együttműködési megállapodás célja, hogy a bátaapáti és mórágyi óvodás gyermekek számára a településeken ellátást nyújtó óvodák nyári szüneteinek időtartama alatt is biztosított legyen az óvodai ellátás, mely kötelezettséget az önkormányzatok számára a nemzeti köznevelésről szóló 2011. évi CXC. törvény (a továbbiakban: Nkt.) 74. § (2) bekezdése és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja ír elő. További kötelezettsége az önkormányzatoknak a gyermekek védelméről szóló 1997. évi XXXI. törvény (a továbbiakban: Gyvt.) 41. § (1) bekezdése értelmében az intézményi gyermekétkeztetés ingyenes biztosítása, mely körbe az óvodai nevelésben részesülő gyermekek is beletartoznak. 

Az együttműködési megállapodás célja a nyári szünetek miatti zárva tartás időszakában az óvodai nevelés biztosítása azon óvodás gyermekek részére, akiknek szülei/törvényes képviselői az óvodai ellátást a teljes nevelési évben folyamatosan igénylik. 
Felek rögzítik, hogy a Bátaapáti Óvoda és Konyha, míg a Mórágyi Óvoda egymás nyári zárva tartási ideje alatt – a szülő által jelzett időponttól – biztosítja a gyermekek számára az óvodai gondozást, nevelést. 

AZ EGYÜTTMŰKÖDÉS MEGVALÓSULÁSA
1. A cél megvalósulása érdekében felek rögzítik, hogy a megállapodás céljának teljesülését befolyásoló körülmények és tevékenységek joghatás kiváltására írásbeliség megtartásával alkalmasak. Az írásbeliség elektronikus levelezéssel valósulhat meg. 

2. Kapcsolattartásra felek az alábbi személyeket jelölik ki:
· Bátaapáti Község Önkormányzata részéről:

Bátaapáti Óvoda és Konyha
Kaszásné Horeczky Krisztina igazgató:
telefon:
+…………………, e-mail: ………………… 
· Mórágy Község Önkormányzata részéről:

Mórágyi Óvoda
Bagyomné Hollenbach Anett igazgató: telefon: +30 430-3537 e-mail: moragyiovoda7165@gmail.com
3. Felek az ellátást a viszonosság elve alapján – a gyermekétkeztetés költségeinek kivételével – térítésmentesen biztosítják.

4. Az óvodai nevelést, ellátást biztosító önkormányzati intézmények nyári karbantartási szünetének időtartama alatt a ellátást igénylő szülők/törvényes képviselők Bátaapátiból Mórágyra, Mórágyról pedig Bátaapátiba biztosítják a gyermekek átszállítását, így a gyermekeknek az ellátást biztosító nevelési intézményben történő megjelenése a megállapodással érintett önkormányzatokra kötelezettséget nem keletkeztet. 
5. Az ellátást biztosító óvoda gondoskodik a gyermekek napközbeni étkeztetéséről az ellátást igénybe vevő önkormányzat/óvoda költségviselése mellett, mely költségből az ellátást igénybe vevő önkormányzat a jogosultak után a szünidei gyermekétkeztetés támogatására jogosult, és ezt a jogosultságot az éves beszámoló során érvényesítheti az egyéb szünidei étkeztetés ellátotti napjai mellett. 
6. Jelen együttműködési megállapodás a felek általi aláírás napján – amennyiben az aláírás nem egyszerre történik, az utolsóként aláíró fél aláírását követő napon – lép hatályba, és határozatlan időre szól. 

7. Felek jogában áll az együttműködési megállapodás megszüntetésének kezdeményezése, amennyiben a másik fél a megállapodásban rögzített kötelezettségeit nem teljesíti, vagy az együttműködést ellehetetleníti. A felek megállapodnak abban, hogy a jelen szerződést bármelyik fél a másik félhez intézett írásbeli nyilatkozatával, három hónapos felmondási idővel az óvodai gondozási nevelési év végére, augusztus 31. napjára felmondhatja.
8. Felek az együttműködési megállapodásból eredő mindennemű jogvita eldöntésére – amennyiben az egymás közötti tárgyalások nem vezetnének eredményre – kikötik a Bonyhádi Járásbíróság kizárólagos illetékességét, az együttműködési megállapodásban nem szabályozott kérdésekben pedig elfogadják a Polgári Törvénykönyvről szóló 2013. évi V. törvény, az Nkt., a Gyvt., valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet rendelkezéseit. 

9. Felek az együttműködési megállapodást előzetes egyeztetést és közös értelmezést követően, mint akaratukkal mindenben megegyezőt, jóváhagyólag aláírták.

Bátaapáti, 2025. .................................
Mórágy, 2025. ....................................


Bátaapáti Község Önkormányzata 
Mórágy Község Önkormányzata


képviseletében:
képviseletében:


Koroknai Ernő Róbert polgármester
Glöckner Henrik polgármester

Jogi ellenjegyzés:
Pénzügyi ellenjegyzés:
Jogi ellenjegyzés:
Pénzügyi ellenjegyzés:

Záradék:
A jelen megállapodást Bátaapáti Község Önkormányzatának Képviselő-testülete a ……/2025. (…........) számú határozatával, Mórágy Község Önkormányzata Képviselő-testülete a ……/2025. (………) számú határozatával hagyta jóvá.

